
Biologieksamen  2007.

1. Hvilken funksjon har stoffet ATP i levende organismer.

2. Hva menes med uttrykkene bioteknologi og fermentering? Gi eksempel på fermenterte produkter og hvordan de fremstilles.

3. Forklar uttrykkene: diffusjon, osmose, osmotisk trykk og osmotisk potensiale.

4. Forklar hva som menes med henholdsvis mineraler og organiske stoffer. Hva er forskjellen på plantenes næringssalter og dyrenes hovednæringsstoffer?

5. Forklar hva som menes med henholdsvis kromosomer, DNA og gener.

6. Hva er hensikten med genteknologi? Hvilke muligheter er det som åpnes og hvilke faremomenter kan oppstå? Er det farlig å spise genmodifisert mat?

7. Hva er det som skjer med mat som harskner? Hvordan kan harskning unngås?

8. Hvorfor kan det være farlig å spise stor/gammel ferskvannsfisk som gjedde og ørret (særlig i Sverige)?

9. Vi mennesker spiser mer proteiner enn vi trenger for å bygge opp vår egen kropp. Hvor blir det av det overflødige nitrogenet?

10. Tegn og forklar hva som foregår i nyrene.

11. Hva er enzymer? Gi eksempler på hvordan de virker.

12. Hva består proteiner av? Hvordan styres oppbyggingen av proteiner i cellene våre?

